google/wiki40b huggingface dataset:
डी. बी. सेठ

डी. बी. सेठ 'देवेन' (जन्म १९४४) भारतीय चित्रकार थे। इनका जन्म उत्तर प्रदेश के बरेली में हुआ था। देवेन की कला-शिक्षा लखनऊ और दिल्ली में हुई। उनकी पहली चित्र-प्रदर्शनी लखनऊ में १९६४ में हुई थी। तब से अब तक दिल्ली, मुंबई, मसूरी आदि में इनकी कई प्रदर्शनियाँ हो चुकी है। उन्होंने कई समूह-प्रदर्शनियों में भागीदारी की एवं कई कलाकार-शिविरों में भी हिस्सा लिया। देवेन ने जलरंगों में भी काम किया है और एक्रिलिक-तैलरंगों में चित्र बनाए हैं। उनके चित्रों में प्रायः पानी के भीतर की वनस्पतियाँ तथा पत्थर और प्रवाल सरीखें रुपाकार हैं। देवेन के चित्र आँखों को प्रीतिकर लगते हैं। कहीं-कहीं वे कुछ सज्जात्मक भी हैं। रंगों के चयन और उनके सामंजस्य की ओर खास तौर पर ध्यान देते हैं। चित्रों के तकनीकी पक्ष को कुशलता से सँभालते हैं। देश-विदेश के कई संग्रहों में उनका काम है।
अनन्तनाग ज़िला

विवरण

ज़िले का भौगोलिक विस्तार अक्षांश 33-20' उत्तर से 34-15' उत्तर तथा रेखांश 74-30' पूर्व से  - 75-35' पूर्व है। समुद्रतल से इसकी औसत ऊँचाई 1700 मीटर है। भारत की 2001 की जनगणना में ज़िले का साक्षरता दर 44.10% था, जो 2011 की जनगणना तक बढ़कर 64.32% हो गया।
ख़िलाफ़त

राशिदुन (632-661)

प्रथम चार खलीफ़ाओं को राशिदुन (सही राह पर चर) खलीफ़ा भी कहते हैं। पहल॓ खलीफ़ा हज़रत अबु बकर थ॓ जो मुहम्म्द साहब के सबसे आरंभ के अनुयायियों में से एक थ॓। इनके बाद हज़रत उमर (उमर इब्न अल-खतब) खलीफा बने जिनके बाद हज़रत उस्मान के बाद अली खलीफा बने। हज़रत अली ने अपनी राजधानी मदीना से हटाकर कुफ़ा में स्थापित की थी।

उम्मयद (661-750)

उम्मयद सल्तनत इस्लामिक सिद्धांतों से हटकर राजतंत्र का प्रारंभ था और यह पहला नाममात्र का ख़लीफा वंश था जिसके खलीफ़ा वंशानुगत रूप से बने। इस समय इस्लामी साम्राज्य पूर्व की दिशा में सिन्ध और बलूचिस्तान तक फैल गया। ये सांसारिक और विलासी थे और मुहम्मद साहब (और क़ुरआन) द्वारा बताए गए रास्तों से अलग रहे। इन्हीं के साम्राज्य मे मुहम्मद के घर वालों पर भी अत्याचार किये गये और प्रसिद्ध कर्बला की घटना हुई जिसको इस्लामिक जगत मे दुखद घटना के रूप मे याद रखा जाता है। इस वंश के एक ख़लीफ़ा उमर बिन अब्दुल अज़ीज़ को वास्तविक ख़लीफ़ा माना जाता है क्योंकि इनके राजपाट के त्यागने के बाद इन्हें जनता द्वारा शासन सौंपा गया था और इनका शासनकाल इस्लामी सिद्धांतों के अनुरूप रहा। इनकी हत्या इनके परिवार द्वारा ही कर दी गयी।
इसके बाद अब्बासियों का शासन आया।

अब्बासी

अब्बासियों ने बग़दाद से शासन किया। नौंवी सदी के अन्त तक उनकी शक्ति स्थानीय शासकों या अमीरों का हाथ चली गई थी। ग्यारहवीं सदी में उन्हीं के द्वारा निर्मित ग़ुलाम प्रथा (मामलुक) ने साम्राज्य को सैनिक रूप से कई भागों में बाँट लिया था। 1258 में मंगोलों के आक्रमण के कारण बगदाद का पतन हो गया पर उनकी एक शाखा ने काहिरा से अपना प्रभुत्व 1517 तक बनाया।

उस्मानी

पन्द्रवीं सदी से लेकर 1924 तक इस्लामी जगत पर उस्मानों (ऑटोमन तुर्क) का दबदबा बना रहा। मक्का पर उस्मानों का अधिकार हो गया। 1924 में तुर्की के शासक कमाल पाशा ने खिलाफ़त का अन्त कर दिया और तुर्की को एक गणराज्य घोषित कर दिया।

21 वी सदी में आईएसआईएस (2014 -वर्तमान)

आईएसआईएस (इस्रामिक स्टेट ऑफ इराक एंड सीरिया) ने 29 जून 2014 को अपने प्रमुख अबु बक्र अल-बग़दादी को एक नया 'खलीफा' घोषित किया हैं। मुस्लिम विद्वानों के अनुसार, आईएसआईएस एक इस्लाम विरोधी विचारधारा है और आईएसआईएस के द्वारा अपने प्रमुख के लिये ख़लीफ़ा शब्द की घोषणा को इस्लामिक जगत मे "ख़लीफा" शब्द के दुरूपयोग के तौर पर देखा जाता है।
गिट

इन्हें भी देखें

गिटहब
शाल

शाल (फारसी: شال‎‎ shāl, से व्युत्पन्न , जो हिन्दी दुशाला से निकली है जो स्वयं संस्कृत के शाटी से व्युत्पन्न है।) एक साधारण कपड़ा होता है जिसको कन्धों के ऊपर बिना बांधे धारण किया जाता है। प्रायः यह एक आयताकार या वर्गाकार कपड़ा होता है।
विज्ञान एवं प्रौद्योगिकी विश्वविद्यालय, मेघालय

अकादमिक

संस्थान को निम्न शैक्षणिक इकाइयों में बांटा गया है:
तीन राजशाहियाँ

तीन राजशाहियाँ (चीनी: 三國時代, सान्गुओ शिदाई; अंग्रेज़ी: Three Kingdoms) प्राचीन चीन के एक काल को कहते हैं जो हान राजवंश के सन् २२० ईसवी में सत्ता-रहित होने के फ़ौरन बाद शुरू हुआ और जिन राजवंश की सन् २६५ ईसवी में स्थापना तक चला। इस काल में तीन बड़े राज्यों - साओ वेई, पूर्वी वू और शु हान - के बीच चीन पर नियंत्रण प्राप्त करने के लिए खींचातानी चली। कभी-कभी इन राज्यों को सिर्फ़ 'वेई', 'वू' और 'शु' भी बुलाया जाता है। कुछ इतिहासकारों के अनुसार इस काल की शुरुआत वेई राज्य की २२० ई में स्थापना से हुई और अंत पूर्वी वू राज्य पर जिन राजवंश की २८० में विजय से हुआ। बहुत से चीनी इतिहासकार इस काल की शुरुआत सन् १८४ में हुए 'पीली पगड़ी विद्रोह' से करते हैं जो हान राजवंश काल का एक किसान विद्रोह था जिसमें ताओ धर्म के अनुयायी भी गुप्त रूप से मिले हुए थे।
हालांकि तीन राजशाहियों का काल छोटा था और इसमें काफ़ी उथल-पुथल रही, फिर भी चीनी साहित्य की बहुत सी कथाएँ इस काल में आधारित हैं। इसपर कई नाटक, उपन्यास, टेलिविज़न धारावाहिक और वीडियो खेल भी बने हैं। इस काल में चीन ने युद्धों में बहुत ख़ून-ख़राबा देखा। इस वातावरण में भी चीनी विज्ञान ने तरक्की करी और सिंचाई, वाहनों और हथियारों के क्षेत्र में नई चीज़ों का आविष्कार हुआ। एक ऐसा भी 'दक्षिण-मुखी रथ' नामक यंत्र बनाया गया जो बिना चुम्बक के दिशा बता सकता था - इसका मुख अगर एक बार दक्षिण को कर दिया जाए तो कहीं भी जाने पर स्वयं मुड़कर दक्षिण की ओर ही रहता था।
अखिल भारतीय ग्राहक पंचायत

अखिल भारतीय ग्राहक पंचायत की स्थापना 1974 में पुना में हुई। इस संगठन का मूल उध्देश्य ग्राहक को अपने अधिकारों के प्रति जागरूक करना एवं उसे उचित मूल्य पर अच्छी गुणवत्ता, सही नाप, विक्रय उपरांत सेवा एवं अच्छा व्यवहार दिलवाना है। इस संगठन की सबसे बड़ी उपलब्धि उपभोक्ता संरक्षण अधिनियम, 1986 लागू करवाना रही है।
अन्य क्षेत्रों जैसे पेट्रोलियम पदार्थो में कम मात्रा मिलना, मिलावट, अधिक पैसा लेना, समय पर ग्राहक को सुविधा उपलब्ध न करवाना इसी तरह टेलीफोन, मोबाईल, इंटरनेट उपभोक्ताओं से मनमाना शुल्क वसूलने एवं उचित सेवा प्रदान न करने के मामले, बिजली उपभोक्ताओं का शोषण इन विषयों पर सेमिनार आयोजित किये गये एवं इसके सुपरिणाम ग्राहकों के हित में आये। अब बस, ऑटो में यात्रियों से दुर्व्यवहार, किराना व्यापारियों द्वारा चिल्लहर के स्थान पर चॉकलेट या अन्य उत्पाद देना, दवा व्यवसायियों द्वारा कम स्टैंडर्ड की दवाईयां बेचना इन विषयों को लेकर संगठन उपभोक्ताओं को जागरूक करने के लिए जनजागरण अभियान छत्तीसगढ़ में भी प्रारंभ करने जा रहा है।
हर ग्राहक को सुरक्षा, चयन, सुनवाई, क्षतिपूर्ति प्राप्त करने का अधिकार है। इसके लिए उपभोक्ता अदालतों को गठन किया गया है। 20 लाख तक की खरीददारी पर ग्राहक जिला उपभोक्ता फोरम में शिकायत दर्ज कर सकता है। राज्य स्तरीय उपभोक्ता फोरम में 1 करोड़ तक की खरीददारी पर शिकायत की जा सकती है। इससे अधिक राशि के लिये राष्ट्रीय आयोग का गठन किया गया है।
लैपटॉप

सुवाह्य संगणक या लैपटॉप (अंग्रेजी:Laptop, Lap:गोद Top:ऊपर) या नोटबुक, एक व्यक्तिगत संगणक को कहते हैं जिसकी डिजाइन में इस बात का ध्यान रखा गया होता है कि इसे अपने साथ लाना-लेजाना आसान हो और जिसे गोद में रखकर काम किया जा सके।
लोयटोंगबाम देवी

कैरियर

 2015 में, देवी पर मालदीवियन प्रीमियर लीग क्लब न्यू रेडियंट द्वारा हस्ताक्षर किए गए, और विदेशी क्लब के लिए खेलने वाली वह दूसरी भारतीय महिला थी। उन्होंने उस समय क्लब के साथ लीग जीती।
प्रेमा नारायण

प्रारंभिक जीवन

प्रेमा नारायण का जन्म पश्चिम बंगाल में हुआ था।यह प्रसिद्ध अभिनेत्री अनिता गुहा की भतीजी है।

जीवन

प्रेमा नारायण कोन्वेन्ट विद्यालय में एक अंग्रेजी अध्यापिका थी।बाद में इन्होंने मॉडलिंग की शुरुआत की तथा १९७१ में इन्होंने फैमिना मिस इंडिया प्रतिस्पर्धा में हिस्सा लिया और उन्हें फैमिना मिस इंडिया का ताज पहनाया गया।इन्होंने बाॅलीवुड व बंगाली की कई फिल्मों में काम किया।
रानू

रानू एक जाट गोत्र है।
ऐ दिल है मुश्किल

विकास

इस फिल्म के बारे में करन जौहर ने नवम्बर 2014 में बताया था। इस दौरान इसके लेखक और निर्देशक करन जौहर ने बताया कि वे लगभग डेढ़ वर्षों से इस फिल्म कि कहानी पर कार्य कर रहे हैं। इस कहानी में और 3 से 5 महीने कार्य करने की आवश्यकता है। हालांकि जब वे न्यू यॉर्क में थे, तब उन्हें इसका विचार आया था और केवल तीस दिनों के भीतर ही यह पटकथा लिखने में सफल रहे। जो इससे पहले वे कभी नहीं कर पाये थे। उसके बाद जब वे भारत आए तो इसके मुख्य किरदार हेतु तीन अभिनेताओं से मिले और उन्हें फिल्म हेतु चुन लिया।

पात्र निर्धारण

करन जौहर ने अनुराग कश्यप की बॉम्बे वेल्वेट (2015) में रणबीर कपूर और अनुष्का शर्मा के अभिनय को देख कर उन्हें इस फिल्म हेतु चुन लिया। इसके बाद यह ऐश्वर्या राय बच्चन को इस फिल्म में ले लिया। लेकिन इससे पहले के सभी पिछले फिल्म कुछ कुछ होता है, कभी खुशी कभी गम और कभी अलविदा न कहना आदि में भी वे ऐश्वर्या राय बच्चन को लेना चाहते थे। लेकिन वे उन्हें लेने में असफल रहे थे।
लिम्पोपो नदी

लिम्पोपो नदी दक्षिण मध्य अफ़्रीका की एक प्रमुख नदी है। यह नदी हिन्द महासागर मे समाप्त होती है। जेम्बेजी नदी के बाद यह दुसरी सबसे बड़ी अफ़्रीकी नदी है जो हिन्द महासागर मे गिरती है।
लिम्पोपो नदी को 'घड़ियाल
नदी' कहकर भी सम्बोधित
किया जाता है।
अफ़्रीका की यह नदी मकर रेखा
को दो बार काटती है।

उद्गम

यह नदी बोत्सवाना और दक्षिण अफ्रीका की सीमा से निकलती है। यह मरिको और क्रोकोडाइल नामकी दो नदियों के संगम से बनती है।

नदी की लम्बाई

1750 किमी

बेसिन क्षेत्र

415000 वर्ग किमी

अपवाह तंत्र

यह नदी चार देशों दक्षिण अफ्रीका बोत्सवाना ज़िम्बाम्बे मोजांबिक से होकर गुजरती है। यह नदी का मार्ग अर्धवृत्ताकार सा हो गया है।यह पहले उत्तर तब उत्तर पूर्व फिर पूर्व अंत में दक्षिण पूर्व की ओर बहती है। यह क्रूजर राष्ट्रीय पार्क का सीमा बनाती है।

सहायक नदियाँ

मरिको नदी क्रोकोडाइल नदी नोटवाने नदी पलाला नदी ओलिफंट्स नदी आदि बहुत सी सहायक नदियाँ है।

मुहाना

यह नदी मोजांबिक के गाज़ा क्षेत्र में हिन्द महासागर में मिल जाती है।

वन्य-जीवन

इस नदी में हिप्पो और मगरमच्छ मिलते है। कभी कभी शार्क भी मिल जाती है।
प्रोग्रेस प्रकाशन

प्रोग्रेस प्रकाशन (रूसी: Издательство "Прогресс", इज़दातेल्स्त्वो प्रोग्रेस; अंग्रेज़ी: Progress Publishers) सोवियत संघ के ज़माने में वहाँ का एक मुख्य किताबों का प्रकाशक था। प्रोग्रेस की स्थापना १९३१ में की गई थी। वे अपनी साम्यवाद (कोम्युनिज़म) और सोवियत इतिहास से सम्बंधित किताबों के लिए जाने जाते थे हालांकि इसके अलावा वे कला, राजनीति, विज्ञान, बाल-साहित्य, उपन्यास, लघु उपन्यास, भाषा-शिक्षा और फ़ोटो संकलनों (एल्बमों) के लिए भी जाने जाते थे। उनकी पुस्तकों में 'सोवियत संघ का संक्षिप्त इतिहास' नामक किताब प्रसिद्ध थी।

विवरण

प्रोग्रेस प्रकाशन की स्थापना सन् १९३१ में 'विदेशी मज़दूर संघ प्रकाशन' ( Издательство Товарищества иностранных рабочих) के नाम से हुई। १९३९ में इसका नाम बदलकर 'विदेशी भाषा साहित्य प्रकाशन गृह' (Издательство литературы на иностранных языках) रख दिया गया। १९६३ के बाद इसका संगठन बदला गया और नाम भी बदलकर 'प्रोग्रेस' (यानि 'विकास') रख दिया गया। इसके निर्देशक १९७०-७६ तक यूरी तोरसुएव (Юрий Торсуев), १९७६-८७ तक सेदिख़ वोल्फ़ (Седых Вольф) और १९८७-९६ तक आलेक्सान्द्र आलिचेव​ (Александр Авеличев) रहे।
वीरेन्द्र वीर

वीरेन्द्र वीर (15 जनवरी 1911- 31 दिसम्बर 1993) भारत के स्वतंत्रता संग्राम सेनानी, राजनेता, शिक्षाशास्त्री एवं पत्रकार थे।

परिचय

दिल्ली, पंजाब तथा हरियाणा की पत्रकारिता में महाशय कृष्ण एवं उनके समाचार पत्र ‘दैनिक प्रताप’ का विशेष योगदान है। इन्हीं महाशय जी के घर में 15 जनवरी 1911 को वीरेन्द्र वीर का जन्म हुआ।
आर्य समाज से प्रभावित परिवार होने के कारण उन्हें देश एवं धर्म के प्रति भक्ति के संस्कार मिले। इसी से प्रेरित होकर वे छोटी अवस्था से ही स्वाधीनता आन्दोलन में भाग लेने लगे। उन दिनों लाहौर क्रान्तिकारी गतिविधियों का केन्द्र था। उस ओर भी वीरेन्द्र जी का रुझान था। इस कारण पुलिस की सूची में उनका नाम भी लिख लिया गया।
16 वर्ष की अवस्था में वीरेन्द्र वीर को ‘सांडर्स हत्याकांड’ के संदिग्ध अभियुक्त के रूप में पकड़ लिया गया; पर इसमें इनका कोई हाथ नहीं था। शासन को इस कारण इन्हें छोड़ना पड़ा। एक वर्ष बाद ‘वायसराय बम कांड’ में इन्हें फिर गिरफ्तार किया गया; पर इस बार भी शासन इनके विरुद्ध कोई प्रमाण नहीं जुटा सका। अतः ये सम्मान सहित बरी हो गये। फिर भी शासन इन पर सदा सन्देह की दृष्टि रखता था।
1930 में पंजाब के गर्वनर पंजाब विश्वविद्यालय के दीक्षान्त समारोह में भाग लेने के लिए लाहौर आये। वहाँ क्रान्तिकारी हरिकिशन ने गर्वनर पर बम फेंका। उस समय इन्हें भी अनेक युवा मित्रों सहित फिर गिरफ्तार किया गया, क्योंकि हरिकिशन को समारोह के लिए प्रवेश पत्र वीरेन्द्र जी ने ही दिया था; पर इस बार भी अपराध सिद्ध न होने के कारण शासन को इन्हें छोड़ना पड़ा। यद्यपि इस कांड में हरिकिशन जी को फाँसी हुई।
1931-32 में गांधी जी द्वारा संचालित ‘सविनय अवज्ञा आन्दोलन’ में सक्रिय रहने के कारण वीरेन्द्र वीर को जेल भेज दिया गया। जेल में रहते हुए ही उन्होंने एम.ए अर्थशास्त्र की परीक्षा अच्छे अंकों में उत्तीर्ण की। जेल से आने पर इनके पिता महाशय कृष्ण जी ने इन्हें ‘दैनिक प्रताप’ का कार्यभार सौंप दिया। अब सम्पादक के रूप में इनका एक नया जीवन प्रारम्भ हुआ।
सम्पादक रहते हुए वीरेन्द्र जी प्रायः राष्ट्रीय विषयों पर अपनी कलम चलाया करते थे। अतः उनके समाचार पत्र में प्रकाशित सामग्री को आधार बनाकर ‘भारतीय प्रेस अधिनियम’ के अन्तर्गत इन्हें जेल भेजा गया। ‘भारत छोड़ो आन्दोलन’ में भाग लेने के कारण ये तीन साल शाहपुर तथा स्यालकोट की जेल में रहे।
इस समय इनके पिता तथा दोनों भाई भी जेल में थे। 1945 में सबको रिहा कर दिया गया। 1947 में समाचार सामग्री के आधार पर इन्हें फिर जेल जाना पड़ा। इनके भाई कुँवर नरेन्द्र ने ‘वीर अर्जुन’ नामक दैनिक हिन्दी समाचार पत्र चलाया। उसे भी भारी लोकप्रियता मिली।
भारत के स्वाधीन होने पर वीरेन्द्र जी ने राजनीति में प्रवेश किया। वे एक बार पंजाब की विधान सभा और एक बार विधान परिषद के सदस्य रहे। 1954 में उन्होंने हिन्दी में ‘दैनिक वीर प्रताप’ शुरू किया। आर्य समाज के माध्यम से वे धार्मिक गतिविधियों में भी सक्रिय रहते थे।
शिक्षा प्रसार में भी उनकी भारी रुचि थी। वे डी.एम. कालिज, मोगा; डी.एम. शिक्षा महाविद्यालय, मोगा; दोआबा कालिज, जालन्धर तथा कन्या महाविद्यालय, जालन्धर के अनेक वर्ष तक प्रधान रहे।
खेल एवं युवा राज्यमंत्री, भारत सरकार

खेल एवं युवा राज्यमंत्री, भारत सरकार भारत सरकार में एक राज्य मंत्री हैं।
गढ़वाली भाषा

गढ़वळि/गढ़बोली भारत के उत्तराखण्ड राज्य में बोली जाने वाली एक प्रमुख भाषा है। जो की विलुप्ती की कगार पे है क्योंकि लोग बड़ी मात्रा मे पलायन कर रहे है इस कारण इस बोली/भाषा को बोलने वाले वक्ताओं की संख्या पहले की अपेक्षा बहुत घट गई है। यह उत्तराखंड के गढ़वाल मंडल की प्रधान बोली है, इसके बाहर भी ये कई स्थानों पर बोली जाती है। हालांकि बहुत लोग इसे हिन्दी के साथ मिलाकर बोलते हैं।

साहित्य

गढ़वळि में साहित्य प्राय: नहीं के बराबर है, किंतु लोक- साहित्य प्रचुर मात्रा में है। इसके लिए देवनागरी लिपि का प्रयोग होता है।

व्याकरण

गढ़वळि का व्याकरण हिंदी से भिन्न है।

लिंग

गढ़वळि भाषा में दो ही लिंग हैँ पुल्लिंग और स्त्रीलिंग।

पुल्लिंग

पुल्लिंग प्रायः उकारांत होता है।
जैसे डालु (पेड़), छ्वारु (छोरा), ढैबरु (नर भेढ़) आदि.
जनैनी (पत्नी), जंवै (पति)

स्त्रीलिंग

स्त्रीलिंग प्रायः अकारांत इकारांत उकारांत होता है। जैसे- बिटल्हर (औरत), ल्होड़ी (लड़की), बो (भाभी) आदि

वचन

गढ़वाली में दो ही वचन हैँ एकवचन और बहुवचन। वचन लिंग अनुसार बदलते हैँ।

स्त्रीलिंग और वचन

स्त्रीलिंग एकवचन प्रायः अकारांत इकारांत उकारांत और बहुवचन नासिक्य या इकारांत होता है
जैसे- कजाण (पत्नी)-कजणी
ब्वारी (बहु)-ब्वारीँ

पुल्लिंग और वचन

पुल्लिंग एकवचन प्रायः उकारांत होता है और बहुवचन प्रायः ऽऽकारांत होता है। (ऽ प्रायः अ की तरह उच्चारित होता है और ऽऽ अ का दीर्घ उच्चारण है न कि आ। गढ़वाली में अ का दीर्घ उच्चारण और आ दोनोँ भिन्न हैँ।)
जैसे
डालु (पेड़)-डालऽ
करम सिंह

प्रारम्भिक जीवन

श्री करम सिंह का जन्म 15 सितंबर 1915 को ब्रिटिश भारत के पंजाब में बरनाला जिले के सेहना गांव में एक सिख जाट परिवार में हुआ था। उनके पिता उत्तम सिंह एक किसान थे। श्री सिंह भी एक किसान बनना चाहते थे, लेकिन उन्होंने अपने गांव के प्रथम विश्व युद्ध के दिग्गजों की कहानियों से प्रेरित होने के बाद सेना में शामिल होने का फैसला किया। 1941 में अपने गांव में अपनी प्राथमिक शिक्षा पूरी करने के बाद वह सेना में शामिल हो गए।

सैन्य जीवन

15 सितम्बर 1941 को उन्होंने सिख रेजिमेंट की पहली बटालियन में दाखिला लिया। द्वितीय विश्व युद्ध के बर्मा अभियान के दौरान एडमिन बॉक्स की लड़ाई में उनके आचरण और साहस के लिए उन्हें मिलिट्री मैडल से सम्मानित किया गया था। एक युवा, युद्ध-सुसज्जित सिपाही के रूप में उन्होंने अपनी बटालियन में साथी सैनिकों से सम्मान अर्जित किया।

भारत-पाकिस्तान युद्ध 1947

1947 में भारत की आजादी के बाद भारत और पाकिस्तान ने कश्मीरी रियासत के लिए लड़ाई लड़ी। संघर्ष के प्रारंभिक चरणों के दौरान पाकिस्तान के पश्तून आदिवासी सैन्य टुकड़ियों ने राज्य की सीमा पार कर दी तथा टिथवाल सहित कई गांवों पर कब्जा कर लिया। कुपवाड़ा सेक्टर में नियंत्रण रेखा पर स्थित यह गांव भारत के लिए रणनीतिक रूप से महत्वपूर्ण था। 23 मई 1948 को भारतीय सेना ने पाकिस्तानी सैनिकों से टिथवाल पर से कब्जा वापस ले लिया लेकिन पाकिस्तानी सेना ने क्षेत्र को फिर से प्राप्त करने के लिए एक त्वरित हमले शुरू कर दिए। पाकिस्तानी हमले के दौरान भारतीय सैनिक जो उस हमले का सामना करने में असमर्थ थे अपने स्थिति से वापस टिथवाल रिज तक चले गए और उपयुक्त पल के लिए तैयारी करने लगे।
चूंकि टिथवाल की लड़ाई कई महीनों तक जारी रही, पाकिस्तानियों ने हताश होकर 13 अक्टूबर को बड़े पैमाने पर हमले शुरू कर दिए ताकि भारतीयों को उनकी स्थिति से हटाया जा सके। उनका प्राथमिक उद्देश्य टिथवाल के दक्षिण में स्थित रीछमार गली और टिथवाल के पूर्व नस्तचूर दर्रे पर कब्जा करना था। 13 अक्टूबर की रात को रीछमार गली पर भयानक लड़ाई के दौरान लांस नायक करम सिंह 1 सिख की अग्रिम टुकड़ी का नेतृत्व कर रहे थे। लगातार पाकिस्तानी गोलीबारी में श्री सिंह ने घायल होते हुए भी साहस नहीं खोया और एक और सैनिक की सहायता से वह दो घायल हुए सैनिकों को साथ लेकर आए थे। युद्ध के दौरान श्री सिंह एक स्थिति से दूसरी स्थिति पर जाते रहे और जवानों का मनोबल बढ़ाते हुए ग्रेनेड फेंकते रहे। दो बार घायल होने के बावजूद उन्होंने निकासी से इनकार कर दिया और पहली पंक्ति की लड़ाई को जारी रखा। पाकिस्तान की ओर से पांचवें हमले के दौरान दो पाकिस्तानी सैनिक श्री सिंह के करीब आ गए। मौका देखते ही श्री सिंह खाई से बाहर उनपर कूद पड़े और संगीन (बैनट) से उनका वध कर दिया जिससे पाकिस्तानी काफी हताश हो गए। इसके बाद उन्होंने तीन और हमलों को नाकाम किया और सफलतापूर्वक दुश्मन को पीछे हटा दिया।

सम्मान

लांस नायक करम सिंह को भारत-पाकिस्तान युद्ध 1947 के दौरान उल्लेखनीय योगदान के लिए भारत सरकार द्वारा गणतंत्र दिवस 1950 के दिन परमवीर चक्र से सम्मानित किया गया।
वल्कनीकरण

वल्कनीकरण (Vulcanization या vulcanisation) एक रासायनिक प्रक्रिया है जिसमें गंधक या इसी प्रकार का कोई दूसरा पदार्थ मिला देने से रबर या संबंधित बहुलकों को अपेक्षाकृत अधिक टिकाऊ पदार्थ में बदल दिया जाता है। इन पदार्थों के मिलाने से रबर में मौजूद बहुलक शृंखलाएं परस्पर 'क्रॉसलिंकित' (क्रॉसलिंक्ड) हो जाती हैं। वल्कित पदार्थ कम चिपचिपा होता है एवं इसके यांत्रिक गुण अधिक श्रेष्ठ होते हैं। टायर, जूतों के 'सोल', होज पाइप, हॉकी पक एवं अनेकों सामान वल्कित रबर के ही बनते हैं। 'वल्कन' नाम रोम के 'आग के देवता' का नाम है।
रबर का वल्कनीकरण महत्व का प्रक्रम है। इससे शुद्ध रबर के अनेक दोषों का निराकरण हो जाता है, जिससे रबर को उपयोगिता बढ़ जाती है। वल्कनीकरण के लिए कच्चे रबर को गंधक के साथ लगभग १४०° सें. पर तीन से चार घंटे तक गरम करते हैं। गंधक के साथ त्वरक को मिला देने से वल्कनीकरण शीघ्र संपन्न हो जाता और रबर में कुछ अधिक उपयोगी गुण भी आ जाते हैं। त्वरक की अत्यंत अल्प मात्रा लगती है। कुछ त्वरकों से तो सामान्य ताप पर ही वल्कनीकरण हो जाता है। वल्कनीकरण से भौतिक गुणों के साथ साथ रबर के रासायनिक गुणों में भी परिवर्तन हो जाता है। वल्कनीकरण में ०.१५ प्रतिशत से ३२ प्रतिशत गंधक इस्तेमाल हो सकता है। वल्कनीकृत रबर का गुण वल्कनीकरण के ढंग पर बहुत कुछ निर्भर करता है। वल्कनीकृत रबर पर पानी का कोई असर नहीं होता। यह चिपचिपा नहीं होता। वितानक्षमता और दैर्ध्य बढ़ जाता है। विलायकों, ऊष्मा, विदरण और अपघर्षण के प्रति प्रतिरोध बढ़ जाता है। वैद्युत गुण बहुत कुछ बदल जाता है। वल्कनीकरण प्रेस में, या भाप की उपस्थिति में, या शुष्क ताप पर संपन्न हाता है। वल्कनीकरण में गंधक, रबर के साथ रसायनत: संयुक्त होता है।

इतिहास

उन्नीसवीं सदी के शुरुआती दौर में अनेक वैज्ञानिक ऐसी रबर तैयार करने की कोशिश में लगे थे, जिसे लंबे समय तक इस्तेमाल किया जा सके और जो मौसम या तापमान से ज्यादा प्रभावित न हो। अमेरिकी विज्ञानी चार्ल्स गुडइयर भी इन्हीं वैज्ञानिकों में से एक थे, जो सालों से इस दिशा में प्रयोग कर रहे थे।
वर्ष 1839 में रबर व सल्फर के मिश्रण के साथ ऐसे ही एक प्रयोग के दौरान उनका यह मिश्रण गर्म स्टोव पर गिर गया, लेकिन यह देखकर उनके आश्चर्य का कोई ठिकाना न रहा कि स्टोव की गर्मी से पिघलने के बजाय मिश्रण चमड़े जैसा सख्त हो गया और इसका लचीलापन भी बरकरार था। बाद के प्रयोगों से साबित हो गया कि रबर के इस नए पॉलीमर को भीषण ठंड में रखा जाए, तब भी इसका लचीलापन नहीं जाता। इस तरह यह वल्कित रबर (वल्कनाइज्ड रबर) अस्तित्व में आई, जिसका टायर-ट्यूब, रबर बैंड, वाटरप्रूफ कोट व फुटवियर तथा गुब्बारे इत्यादि बनाने में व्यापक इस्तेमाल होता है।
ओलंपिक स्टेडियम

यह मॉन्ट्रियल, कनाडा में स्थित एक प्रमुख खेल का मैदान हैं।
रिचर्ड चैंसलर

रिचर्ड चैंसलर (Richard Chancellor ; जन्म ?- मृत्यु नवंबर १०, १५५६) महान अंग्रेज नाविक तथा अन्वेषक। इन्होने ही सबसे पहले श्वेत सागर को पार किया और रूस से सम्बन्ध स्थापित किये।

परिचय

इनका लालन-पालन सर फिलिप सिडनी के पिता के घर बड़े लाड़-प्यार के साथ हुआ था। महासागर तथा नौविद्या में बचपन से ही उन्हें बड़ी अभिरुचि थी। सन् १५५३ में सर ह्यूग विल्लोबी के नेतृत्व में भारत के मार्ग की जानकारी के लिए जो सामुद्रिक अभियान हुआ था उसमें चैंसलर को प्रधान नाविक होने तथा 'एडवर्ड बोना वेंचर' नामक जहाज का नेतृत्व करने का अवसर प्राप्त हुआ। मार्ग में लोफोटेन द्वीपसमूह के समीप तूफान में फँस जाने के कारण जहाज एक दूसरे से अलग हो गए। चैंसलर वार्डोएहूस (Vardoehuus) नामक पूर्व निर्धारित स्थान पर एक सप्ताह तक अन्य जहाजों की प्रतीक्षा करते रहे। तदनंतर वह श्वेत सागर (White sea) में एकाकी आगे बढ़े और वहाँ लंगर डालकर मास्को की यात्रा की। वहाँ उनका बड़ा आदर सत्कार हुआ और उन्होंने इंग्लैंड की ओर से एक व्यापारिक संधि की जिसके अनुसार अंग्रेजी जहाजों को व्यापार करने की सुविधा प्राप्त हुई। इंग्लैंड लौट कर उन्होंने अपनी रिपोर्ट दी जिसके आधार पर मस्कोवी कंपनी (Muscovy Company) का सृजन हुआ। १५५५ की ग्रीष्म ऋतु में वे अपने पुराने जहाज पर पुन: श्वेत सागर गए और मास्को की दूसरी यात्रा की। जुलाई, १५५६ में स्वेदश लौटते समय ऐबरडीनशिर से कुछ दूर ऐबर्डोर में तूफान में फँस जाने के कारण उनका जहाज नष्ट हो गया और १० नवम्बर १५५६ को उनका देहांत हो गया। उन्होंने रूस के के विषय में एक विवेचनात्मक निबंध भी लिखा।
सोफ़ी, वेसेक्स की काउंटेस

प्राथमिक जीवन

सोफ़ी का जन्म, सोफ़ी रिस-जोंस के रूप में, २० जनवरी १९६५ में ऑक्सफ़ोर्ड, इंग्लैंड में क्रिस्टोफ़र बॉर्नस रिस-जोंस और मैरी के घर हुआ था। उनके पिता एक सेवानिवृत टायर सेल्समेन थे। उनके सौतेले चाचा का संबंध, सरवाक, उत्आरी बोर्नेओ के शाही खानदान(गोर राजाओं) के साथ था। उनकी परवरिश केंट में हुई थी। उन्होंने अपनी प्राथमिक शिक्षा डलविच प्रिपेरेटरी स्कूल से की और उन्होंने ग्रदुआटीं केंट कॉलेज से किया। तत्पश्चात्, उन्होंने वेस्ट केनटी कॉलेज से सचिव बनने की ट्रेनिंग की।

विवाह और आधिकारिक जीवन

अपनी पेशेवर ज़िन्दगी उन्होंने एक पब्लिक रिलेशन्स अधिकारी के रूप में शुरू किया था, और उन्होंने अनेक कंपनियों में काम किया था। राजकुमार एडवर्ड से उनका विवाह ११ जनवरी को हुआ, जिनसे उनकी पहली मुलाक़ात १९९४ में हुई थी। उनकी विवाह की घोषणा, ६ जनवरी १९९९ को हुई थी। उनका विवाह विंड्सर कासल के सेंट जॉर्ग चैपल में हुआ था, यह उनके ज्येष्ठ भाइयों की विवाह से भिन्न समारोह था, जिनका विवाह विशाल राजकीय समारोह के रूप में वेस्टमिंस्टर ऐबी या सेंट पॉल्स कैथेड्रल में आयोजित किया गया था। उन्हें अपनी विवाह के दिन ववेसेक्स के अर्ल के ख़िताब से नवाज़ा गया। यह भी उनके बड़े भाइयों से अलग था, क्योंकि उन्हें ड्यूक की उपदि दी गयी थी। इस विवाह से उनकी दो संतानें हैं, लेडी लुईस विंड्सर और जेम्स, वाइसकाउंट सेवर्न जो बॅगशॉट् पार्क में रहते हैं।
विवाह के बाद उनहोंने राष्ट्रमंडल प्रदेशों में विभिन्न समारोहों और कार्यकमों में रानी और राजपरिवार का प्रतिनिधित्व किया है और अनेक अन्य चैरिटी और सेवा कार्यों में अपना सहयोग व समर्थन दिया है। २०११ में बहरीन की रजा द्वारा दिए गए एक उपहार को क़ुबूल करने के कारण, बहरीन के मानवाधिकार रिकॉर्ड के मद्देनज़र, उनपर मीडिया द्वारा आलोचना का सामना करना पड़ा था।
प्रतिन्यूट्रॉन

चुम्बकीय आघूर्ण

प्रतिन्यूट्रॉन का चुम्बकीय आघूर्ण न्यूट्रॉन के चुम्बकीय आघूर्ण के विपरीत होता है। इसका मान प्रतिन्यूट्रॉन के लिए 1.91 µN लेकिन न्यूट्रॉन के लिए −1.91 µN (प्रचक्रण की दिशा में) होता है। यहाँ µN नाभिकीय मैग्नेटॉन है।
यूटीसी-०५:००

दिवालोक बचत समय

उत्तरी गोलार्ध की गर्मियों में